විහාරගෙය සම්පූර්ණයෙන්ම ජලයෙන් නිරාවරණය වී නොතිබුණු නිසා අපට එහිදී දැකගැනීමට හැකිවූයේ පිළිම වහන්සේගේ හිස පමණි. අපව මෙම ස්ථානයට රැගෙන ගිය ධීවරයා අපට පැවසුවේ ඉදිරියේදී මාසයක් පමණ වැසි නොලැබුණහොත්, මෙම විහාරගෙය ඇතුළු බෝධීන් වහන්සේ තැම්පත් කර තිබුණු ස්ථානය, මල් ආසනය සම්පූර්ණයෙන්ම දැකගත හැකි බවය. පිළිම වහන්සේගේ හිස පමණක් දැකගැනීමට හැකි වුවත්, එය දැකීමෙන් විඩාබර සිතට මහත් වූ ශාන්ත බවක් ගෙන දෙයි. වේල්ලට ආසන්නයෙන්ම පිහිටි කඩදොර විහාරයේ ඉදිකිරීම් කටයුතු සිදුකර තිබෙන්නේ ක්‍රිස්තු වර්ෂ 1897 දීය. 1905 වර්ෂයේදී මෙහි මුල් විහාරයේ වැඩනිමවී තිබෙන අතර, 1935 වර්ෂයේදී එහි සිතුවම් සියල්ල නිමකර ජාතියට තිළිණ කර තිබේ. නමුත් 1979 දී කොත්මලේවේල්ල ඉදිකිරීමත් සමග මෙය ජලයෙන් යටවී තිබේ.
කඩදොර විහාරයේ ඉදිකිරීම් කටයුතු සිදුකර තිබෙන වර්ෂය කුමක්ද?
ක්‍රිස්තු වර්ෂ 1897 දීය